A franciáknál ha megfújják a sípot, megmozdul az ország, a magyar szakszervezetek viszont nem egységesek. 2010 óta nem először húzott olyat a kormány, ami csökkentette a mozgásterüket, az összefogás mégis megugorhatatlannak tűnik.

Az utóbbi hetekben a pártok egymással szöges ellentétben álló dolgokat kommunikálnak a túlóratörvényről. 6 fontos kérdés és válasz a törvényről.

Jól megfért egymás mellett az árpádsávos, az uniós és a DK-s zászló az ellenzéki tüntetésen. A felszólalók egységről beszéltek, az MSZP elnöke a közös választási indulást is felvetette. A szakszervezetek országos tiltakozást és sztrájkot ígértek.

Miért nincs még országos sztrájk, miközben ezt emlegeti mindenki? Hát mert minden abba az irányba mutat, hogy ne legyen. A rendszerváltás utáni Magyarország negatív sztrájkrekorder, talán most megmozdul valami, de nagyon nehéz a dolga a szervezőknek.

Megalakult a Pedagógusok Demokratikus Szakszervezetének (PDSZ) sztrájkbizottsága, hogy a sztrájktörvény keretei között kényszeríthessék egyeztetésre a kormányt, értesült a Népszava.

Szűcs Tamás PDSZ-elnök úgy nyilatkozott: a cél, hogy egy közös szakszervezeti sztrájkbizottság jöjjön létre, így várják a többi érdekvédelmi szervezet sztrájkbizottságainak megalakulását. A PDSZ által megfogalmazott követeléseknek csak egy része vonatkozik konkrétan a pedagógusokra. A Pedagógusok Demokratikus Szakszervezete (PDSZ) tagsága alapján a második legnagyobb magyarországi oktatási ágazati szakszervezet.

A magyarországi szakszervezetek általános helyzetével, történetével, viszonyaival ebben a cikkben foglalkoztunk részletesen, a sztrájktörvénnyel és a magyar sztrájkhelyzetről pedig itt írtunk hosszabban.

Ezeket követeli a PDSZ:

Vonják vissza a rabszolgatörvényt, legyen egyeztetés a munka törvénykönyvének munkavállalóbarát módosítása érdekében!

Rendezzék a közalkalmazotti illetménytáblát! Biztosítson valódi előmenetelt a közalkalmazottak számára!

Jogszabályban biztosítsák a járulékmentes béren kívüli juttatások lehetőségét!

A többletmunkáért járó ellenértéket minden esetben fizessék ki! Ez egyértelműen legyen szabályozott a munka törvénykönyvében, és egyéb, ágazati, valamint jogállási törvényekben, rendeletekben!

Legyen a minimálbérhez kötött, azaz a minimálbér meghatározott százalékával kifejezett diplomás bérminimum!

Követeljük a sztrájktörvény módosítását, a sztrájkjog gyakorolhatóságának biztosítását!

Korrekt érdekegyeztetést! Vegye komolyan a kormány a munkáltatókkal és a szakszervezetekkel folytatott tárgyalásokat! Érdemi, rendszeres érdekegyeztetésre alkalmas fórumokat kell létrehozni és működtetni!

A pedagógus-illetmények számítási alapja ismét a mindenkori minimálbér legyen!

Állítsák vissza a pedagógusok közoktatási törvény szerinti kötelező óraszámát, a helyettesítést, túlórákat pedig fizessék ki!

Csökkenjen a diákok és a pedagógusok munkaterhelése!

Kezdődjön meg a pedagógus-előmeneteli rendszer módosításáról szóló szakmai vita!